ระเบียบกรมปศุสัตว์ระเบียบกรมปศุสัตว์ว่าด้วยการเปรียบเทียบความผิดตามกฎหมายว่าด้วยการควบคุมคุณภาพอาหารสัตว์พ.ศ. ๒๕๖๐[๑] เพื่อให้การดำเนินการเปรียบเทียบความผิดตามพระราชบัญญัติควบคุมคุณภาพอาหารสัตว์พ.ศ. ๒๕๕๘ เป็นไปอย่างเรียบร้อย มีระบบ และคล่องตัวอาศัยอำนาจตามความในมาตรา ๙๙แห่งพระราชบัญญัติควบคุมคุณภาพอาหารสัตว์ พ.ศ. ๒๕๕๘ อธิบดีกรมปศุสัตว์จึงวางระเบียบปฏิบัติเกี่ยวกับการเปรียบเทียบความผิดตามกฎหมายว่าด้วยการควบคุมคุณภาพอาหารสัตว์ไว้ดังต่อไปนี้ข้อ๑ ระเบียบนี้เรียกว่า ระเบียบกรมปศุสัตว์ว่าด้วยการเปรียบเทียบความผิดตามกฎหมายว่าด้วยการควบคุมคุณภาพอาหารสัตว์พ.ศ. ๒๕๖๐ข้อ๒ ระเบียบนี้ให้ใช้บังคับตั้งแต่บัดนี้เป็นต้นไปข้อ๓ ในระเบียบนี้ความผิด หมายความว่า ความผิดที่มีโทษปรับสถานเดียวหรือเป็นความผิดที่มีโทษปรับหรือจำคุกไม่เกินหนึ่งปีตามพระราชบัญญัติควบคุมคุณภาพอาหารสัตว์พ.ศ. ๒๕๕๘ผู้กระทำความผิด หมายความว่าผู้ต้องหาว่ากระทำความผิดตามพระราชบัญญัติควบคุมคุณภาพอาหารสัตว์ พ.ศ. ๒๕๕๘พนักงานเจ้าหน้าที่ หมายความว่าผู้ได้รับแต่งตั้งให้เป็นพนักงานเจ้าหน้าที่ตามพระราชบัญญัติควบคุมคุณภาพอาหารสัตว์พ.ศ. ๒๕๕๘ผู้มีอำนาจเปรียบเทียบความผิด หมายความว่าอธิบดีหรือผู้ซึ่งอธิบดีมอบหมายให้มีอำนาจเปรียบเทียบความผิดได้ตามพระราชบัญญัติควบคุมคุณภาพอาหารสัตว์พ.ศ. ๒๕๕๘อธิบดี หมายความว่า อธิบดีกรมปศุสัตว์ข้อ๔ ให้ผู้ดำรงตำแหน่งดังต่อไปนี้เป็นผู้มีอำนาจเปรียบเทียบความผิดและให้มีอำนาจเปรียบเทียบปรับได้ดังต่อไปนี้(๑)รองอธิบดีกรมปศุสัตว์ มีอำนาจเปรียบเทียบความผิดที่เกิดขึ้นอ้างหรือเชื่อว่าได้เกิดขึ้นในทุกท้องที่ทั่วราชอาณาจักร(๒)ผู้อำนวยการกองควบคุมอาหารและยาสัตว์มีอำนาจเปรียบเทียบความผิดที่เกิดขึ้นอ้างหรือเชื่อว่าได้เกิดขึ้นในทุกท้องที่ทั่วราชอาณาจักร(๓)ผู้อำนวยการกองสารวัตรและกักกัน มีอำนาจเปรียบเทียบความผิดที่เกิดขึ้นอ้างหรือเชื่อว่าได้เกิดขึ้นในทุกท้องที่ทั่วราชอาณาจักร(๔)ปศุสัตว์เขต มีอำนาจเปรียบเทียบความผิดที่เกิดขึ้นอ้างหรือเชื่อว่าได้เกิดขึ้นในท้องที่จังหวัดในเขตพื้นที่ของสำนักงานปศุสัตว์เขตที่รับผิดชอบ(๕)ปศุสัตว์จังหวัด มีอำนาจเปรียบเทียบความผิดที่เกิดขึ้นอ้างหรือเชื่อว่าได้เกิดขึ้นในท้องที่จังหวัดที่รับผิดชอบ(๖)ปศุสัตว์กรุงเทพมหานคร มีอำนาจเปรียบเทียบความผิดที่เกิดขึ้นอ้างหรือเชื่อว่าได้เกิดขึ้นในท้องที่กรุงเทพมหานคร(๗)หัวหน้าด่านกักกันสัตว์ มีอำนาจเปรียบเทียบความผิดที่เกิดขึ้นอ้างหรือเชื่อว่าได้เกิดขึ้นในท้องที่จังหวัดที่รับผิดชอบข้อ๕ เมื่อปรากฏหลักฐานจากพนักงานเจ้าหน้าที่ว่ามีการกระทำความผิดเกิดขึ้นให้ผู้มีอำนาจเปรียบเทียบความผิดมีหนังสือเรียกผู้กระทำความผิดมาเปรียบเทียบตามแบบปอส. ๑ ท้ายระเบียบนี้ และให้แจ้งข้อหาในการกระทำความผิด วัน เวลาและสถานที่เกิดเหตุและชี้แจงให้ผู้กระทำความผิดเข้าใจถึงความผิดที่เกิดขึ้นว่าเป็นคดีที่ทำการเปรียบเทียบได้ถ้ายอมรับสารภาพและยินยอมให้เปรียบเทียบ และเมื่อทำการเปรียบเทียบแล้วคดีถึงที่สุดผู้กระทำความผิดที่ยินยอมให้เปรียบเทียบให้บันทึกคำให้การของผู้กระทำความผิดไว้ตามแบบ ปอส. ๒ ท้ายระเบียบนี้ผู้กระทำความผิดที่ไม่ยินยอมให้เปรียบเทียบให้บันทึกคำให้การไว้ตามแบบ ปอส. ๓ท้ายระเบียบนี้ในคดีเปรียบเทียบความผิดที่มีของกลางซึ่งพนักงานเจ้าหน้าที่ได้ยึดหรืออายัดไว้ก่อนที่จะทำการเปรียบเทียบความผิดหากของกลางที่ได้ยึดหรืออายัดเป็นอาหารสัตว์ที่ไม่ปลอดภัยหรืออาหารสัตว์ที่ต้องขึ้นทะเบียนแต่มิได้ขึ้นทะเบียนไว้ รวมถึงของกลางอื่นให้ผู้มีอำนาจเปรียบเทียบความผิดสอบถามผู้กระทำความผิดว่าตกลงยินยอมส่งมอบอาหารสัตว์นั้นแก่พนักงานเจ้าหน้าที่เพื่อทำลายหรือจัดการตามควรแก่กรณีหรือไม่หากผู้กระทำความผิดยินยอมให้ผู้มีอำนาจเปรียบเทียบความผิดบันทึกความยินยอมและแบบบัญชีของกลางท้ายระเบียบนี้ข้อ๖ ในการเปรียบเทียบให้กำหนดค่าปรับที่ผู้กระทำความผิดพึงชำระตามอัตราในบัญชีท้ายระเบียบนี้ข้อ๗ ให้ผู้มีอำนาจเปรียบเทียบความผิดบันทึกการเปรียบเทียบผู้ต้องหาที่ชำระค่าปรับแล้วตามแบบปอส. ๔ ท้ายระเบียบนี้ข้อ๘ คดีที่ไม่อาจเปรียบเทียบได้หรือไม่สมควรเปรียบเทียบได้แก่ คดีที่ผู้กระทำความผิดไม่มาให้เปรียบเทียบภายในเวลาที่กำหนดหรือมาให้เปรียบเทียบแต่ไม่ยินยอมชำระค่าปรับตามที่เปรียบเทียบหรือไม่ยินยอมให้พนักงานเจ้าหน้าที่จัดการกับของกลางที่ยึดหรืออายัดไว้ให้ร้องทุกข์กล่าวโทษต่อพนักงานสอบสวนเพื่อดำเนินการต่อไปข้อ ๙ การรับเงินการเก็บรักษาเงินและการนำเงินค่าปรับในการเปรียบเทียบส่งคลัง(๑)ในกรุงเทพมหานครให้ผู้มีอำนาจเปรียบเทียบความผิดออกใบสั่งชำระเงินค่าปรับให้ผู้กระทำความผิดไปชำระเงินที่กองคลังกรมปศุสัตว์ หรือเจ้าหน้าที่การเงินของหน่วยงานของผู้มีอำนาจเปรียบเทียบความผิดและให้เจ้าหน้าที่คลังหรือเจ้าหน้าที่การเงิน แล้วแต่กรณีออกใบเสร็จรับเงินให้แก่ผู้กระทำความผิด ใบเสร็จรับเงินให้มีข้อความแสดงว่าเป็นใบเสร็จรับเงินค่าเปรียบเทียบความผิดตามพระราชบัญญัติควบคุมคุณภาพอาหารสัตว์พ.ศ. ๒๕๕๘ คดีที่เท่าใด และบันทึกการเก็บเงินตามแบบ ปอส. ๔เงินค่าปรับให้นำส่งเป็นรายได้แผ่นดิน ๘๐๔(๒)ในจังหวัดอื่น ๆให้ผู้มีอำนาจเปรียบเทียบความผิดออกใบสั่งชำระเงินค่าปรับให้ผู้กระทำความผิดและให้ผู้กระทำความผิดไปชำระเงินที่เจ้าหน้าที่การเงินของหน่วยงานของผู้มีอำนาจเปรียบเทียบความผิดและให้เจ้าหน้าที่การเงินออกใบเสร็จรับเงินให้แก่ผู้กระทำความผิดใบเสร็จรับเงินให้มีข้อความแสดงว่าเป็นใบเสร็จรับเงินค่าเปรียบเทียบตามพระราชบัญญัติควบคุมคุณภาพอาหารสัตว์พ.ศ. ๒๕๕๘ คดีที่เท่าใด และบันทึกการเก็บเงิน ตามแบบ ปอส. ๔เงินค่าปรับให้นำส่งเป็นรายได้แผ่นดิน ๘๐๔ข้อ๑๐ ให้ผู้มีอำนาจเปรียบเทียบความผิดดำเนินการเปรียบเทียบความผิดภายในกำหนดอายุความโดยมิชักช้าและให้รับผิดชอบเก็บสำนวนคดีที่ได้ทำการเปรียบเทียบแล้วเสร็จตามแบบ ปอส. ๕ ท้ายระเบียบนี้ปิดหน้าสำนวนคดีทุกสำนวนข้อ๑๑ เมื่อทำการเปรียบเทียบความผิดเสร็จแล้วให้ผู้มีอำนาจเปรียบเทียบรายงานผลการเปรียบเทียบให้อธิบดีทราบ ภายในวันที่ ๑๕ของเดือนถัดไป ตามแบบ ปอส. ๖ ท้ายระเบียบนี้ข้อ๑๒ การเก็บรักษาเงินค่าปรับการหักจ่ายเป็นเงินสินบนและเงินรางวัลให้แก่ผู้มีสิทธิได้รับและการนำเงินค่าปรับส่งคลังให้ถือปฏิบัติตามระเบียบว่าด้วยการนั้นข้อ๑๓ การเปรียบเทียบความผิดใดมีปัญหาให้ผู้มีอำนาจเปรียบเทียบความผิดหารือกรมปศุสัตว์ประกาศ ณ วันที่ ๑๖กุมภาพันธ์ พ.ศ. ๒๕๖๐อภัย สุทธิสังข์อธิบดีกรมปศุสัตว์[เอกสารแนบท้าย]๑. ข้อหาความผิดที่มีโทษปรับสถานเดียวหรือโทษจำคุกไม่เกิน ๑ ปี ตามพระราชบัญญัติควบคุมคุณภาพอาหารสัตว์ พ.ศ. ๒๕๕๘๒. แบบ ปอส. ๑๓. บันทึกคำให้การผู้กระทำความผิด (กรณียินยอมเปรียบเทียบความผิด)(แบบ ปอส. ๒)๔. บัญชีของกลาง (แบบแนบท้าย ปอส. ๒)๕. บันทึกคำให้การผู้กระทำความผิด (กรณีไม่ยินยอมเปรียบเทียบความผิด)(แบบ ปอส. ๓)๖. แบบเปรียบเทียบความผิดกำหนดค่าปรับ (แบบปอส. ๔)๗. ประวัติผู้กระทำความผิด (แบบ ปอส. ๕)๘. รายงานการเปรียบเทียบความผิดตามพระราชบัญญัติควบคุมคุณภาพอาหารสัตว์พ.ศ. ๒๕๕๘ (แบบ ปอส. ๖)(ดูข้อมูลจากภาพกฎหมาย)วริญา/ภวรรณตรี/จัดทำ๒๙ มีนาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๘๖ ง/หน้า ๒/๒๒ มีนาคม ๒๕๖๐